EkBass/fiwiki-20250220-pages-articles huggingface dataset:
Martin Ponsiluoma

Martin Ponsiluoma (s. 8. syyskuuta 1995 Östersund) on ruotsinsuomalainen ampumahiihtäjä. Hän on pikamatkan maailmanmestari ja yhteislähtökilpailun olympiamitalisti. Ponsiluoma edustaa seuratasolla Tullus SG:tä. == Ura == Martin Ponsiluoma esiintyi ampumahiihdon maailmancupissa ensimmäistä kertaa kaudella 2017–2018 Östersundissa. Ensimmäisen palkintosijansa hän saavutti oltuaan kolmas Nové Město na Moravěn pikakilpailussa kaudella kaudella 2018–2019. Hän oli pikakilpailussa kolmas myös Kontiolahdella kaudella 2020–2021. Tämän jälkeen hän sijoittui Hochfilzenin yhteislähtökilpailussa toiseksi. Maailmancupin kokonaiskilpailussa hän oli kymmenes kaudella 2020–2021. Hän sijoittui kaudella 2021–2022 toiseksi Hochfilzenin pikakilpailussa. Ponsiluoma on kuulunut kolme kertaa Ruotsin voitokkaaseen miesten viestijoukkueeseen. Kaudella 2022–2023 hän voitti Kontiolahden normaalimatkan. Anterselvan pikakilpailussa hän sijoittui toiseksi ja takaa- ajossa kolmanneksi. Nové Měston takaa-ajossa hän oli kolmas ja Oslon pikakilpailussa toinen. Hän sijoittui maailmancupin kokonaiskilpailussa viidenneksi sekä normaalimatkan ja pikakilpailun cupissa kolmanneksi. Kaudella 2023–2024 hän oli maailmancupin kokonaiskilpailussa kymmenes. Ponsiluoma osallistui vuoden 2018 talviolympialaisiin. Siellä hän pääsi kuitenkin kilpailemaan vain yhdessä kilpailussa, normaalimatkalla, jolla hän sijoittui 38:nneksi. Hän ei tuolloin tullut valituksi Ruotsin olympiakultaa voittaneeseen viestijoukkueeseen. Ponsiluoma voitti sekaviestin Euroopan- mestaruuden 2019. Anterselvan MM-kilpailuissa 2020 hän oli 23:s takaa- ajokilpailussa. Pokljukan MM-kilpailuissa 2021 Ponsiluoma voitti pikakilpailun maailmanmestaruuden ja oli mukana Ruotsin pronssimitalin saavuttaneessa sekaviestijoukkueessa ja hopeamitalin saavuttaneessa viestijoukkueessa. Takaa- ajossa hän oli kolmastoista. Pikakilpailun voitto oli samalla hänen ensimmäinen maailmancupin osakilpailuvoittonsa. Pekingin olympialaisissa 2022 Ponsiluoma saavutti yhteislähtökilpailussa hopeaa. Hän sijoittui sekaviestissä neljänneksi, miesten viestissä viidenneksi, pikamatkalla kuudenneksi, takaa- ajokilpailussa 11:nneksi ja normaalimatkalla 12:nneksi. Oberhofin MM- kilpailuissa 2023 hän saavutti yhteislähdössä hopeaa, viestissä pronssia ja oli normaalimatkalla yhdestoista. Nové Měston MM-kilpailuissa 2024 hän saavutti kultaa viestissä ja pronssia sekaviestissä. Takaa-ajossa hän sijoittui seitsemänneksi, pikakilpailussa kymmenenneksi ja yhteislähdössä 13:nneksi. Lenzerheiden MM-kilpailuissa 2025 hän sijoittui takaa-ajossa yhdeksänneksi. == Yksityiselämä == Ponsiluoman isä Jyrki Ponsiluoma on entinen Ruotsin maajoukkuehiihtäjä ja kotoisin Pohjanmaalta Kurikasta. Hän kilpaili Albertvillen olympiakisoissa vuonna 1992 ja sijoittui kahdeksanneksi 30 kilometrin kilpailussa. Martin itse osaa muutaman sanan suomea. == Lähteet == * Martin Ponsiluoman profiili kansainvälisen ampumahiihtoliiton tulospalvelussa === Viitteet === Luokka:Ruotsalaiset ampumahiihtäjät Luokka:Ruotsalaiset olympiamitalistit Luokka:Ruotsinsuomalaiset henkilöt Luokka:Vuonna 1995 syntyneet Luokka:Elävät henkilöt
Louis Brandeis

Louis Dembitz Brandeis [ˈbrændaɪs] (13. marraskuuta 1856 Louisville, Kentucky – 5. lokakuuta 1941 Washington DC) oli yhdysvaltalainen lakimies ja Yhdysvaltain korkeimman oikeuden jäsen. Hän oli tuomioistuimen ensimmäinen juutalainen tuomari. Brandeisia pidetään yleisesti yhtenä korkeimman oikeuden merkittävimmistä jäsenistä. ==Elämä== Keski-Euroopasta Yhdysvaltoihin muuttaneiden juutalaissiirtolaisten poika syntyi Keskilännen Kentuckyssa ja valmistui Harvardin yliopiston lakitieteellisestä tiedekunnasta parhain arvosanoin – tarinan mukaan paremmin arvosanoin kuin kukaan häntä ennen. Hän rikastui nopeasti asianajajan työllä Bostonissa ja toimi sitten yhteiskunnallisesti eräänlaisena ”kansan asianajajana”, kuten häntä kutsuttiin. Hän valikoi ajettavakseen yhteiskunnallisesti tärkeitä oikeusjuttuja korvauksetta niin, että The Economist kutsui häntä ”lakiasioiden Robin Hoodiksi”. Hänen kiinnostuksensa kohdistui erityisesti valtionhallinnon uudistamiseen, monopoliyritysten ja muiden kilpailurajoitusten vastaiseen antitrustilainsäädäntöön sekä työväestön oikeuksien ja sananvapauden edistämiseen. Brandeis toimi presidentti Woodrow Wilsonin neuvonantajana, ja Wilson nimitti Brandeisin vuonna 1916 korkeimman oikeuden tuomariksi. Brandeisia pidetään keskeisenä vaikuttajana Wilsonin radikalisoitumiseen virkakautensa aikana. Myöhemmin 1930-luvulla hän tuki Franklin D. Rooseveltin New Deal -hanketta. Brandeis toimi myös Balfourin julistuksen taustavoimana hankkeessa luoda juutalaisille oma valtio Palestiinaan. ==Perintö== Juutalainen Brandeisin yliopisto Massachusettsissa on nimetty Louis Brandeisin mukaan, samoin kuin hänen synnyinkaupunkinsa Louisvillen yliopiston lakitiedekunta Louis D. Brandeis School of Law. ==Lähteet== ===Viitteet=== ==Aiheesta muualla== Luokka:Vuonna 1856 syntyneet Luokka:Vuonna 1941 kuolleet Luokka:Yhdysvaltain korkeimman oikeuden tuomarit Luokka:Amerikanjuutalaiset Luokka:Yhdysvaltalaiset asianajajat
Hermann Bondi

Hermann Bondi (1. marraskuuta 1919 Wien, Itävalta – 10. syyskuuta 2005 Cambridge, Englanti)Hermann Bondi oli itävaltalais-brittiläinen matemaatikko ja kosmologi. Hän oli Fred Hoylen ja Thomas Goldin rinnalla kolmas maailmankaikkeuden syntyä kuvaavan pysyvän tilan teorian kehittäjä ja toimi 1967–1971 Euroopan avaruusjärjestö ESAn edeltäjän ESROn johtajana. Wieniläiseen lääkäriperheeseen syntynyt Bondi lähti vuonna 1937 opiskelemaan matematiikkaa Cambridgen Trinity Collegessa. ==Lähteet== Luokka:Vuonna 1919 syntyneet Luokka:Vuonna 2005 kuolleet Luokka:Brittiläiset matemaatikot
Säppikala

Säppikala (Balistes capriscus) on säppikalojen heimoon kuuluva kalalaji. Johann Friedrich Gmelin kuvasi lajin ensimmäisen kerran vuonna 1789. == Kuvaus == Säppikalalla on terävät hampaat. Ne käyttävät niitä leikatakseen muun muassa meritähtien ja merisiilien kuoret. Niiden väri vaihtelee kevyeen harmaasta ruskeanharmaaseen. Ne voivat myös säätää väriään sulautuakseen ympäristöönsä. Ne voivat kasvaa 60 senttimetrin pituiseksi, mutta yleensä vain noin 44 senttimetrin mittaiseksi. Niiden paino on noin kuusi kilogrammaa. == Ravinto == Nämä kalat ovat sekä kaikkiruokaisia että lihansyöjiä. Nuoret säppikalat syövät lähinnä merilevää meren pinnalla, kun taas jotkut aikuiset syövät siimajalkaisia ja simpukoita. == Elinalue == Säppikalojen levinneisyysalue on Välimeri, Mosambik, Angola, Nova Scotia, Bermuda, Pohjois- Meksikonlahti ja Argentiina. === Elinympäristö === Säppikalaa tavataan sekä luonnollisilla riuttoilla ja hiekkarannoilla. Nuoret yksilöt ovat usein lähellä meren pintaa, missä niiden ravinto on, kun taas aikuiset asuvat lähinnä meren pohjassa noin 55 metrin syvyydessä. Se elää myös laguuneissa, lahdissa ja satamissa. == Lähteet == Luokka:Säppikalat Luokka:Vaarantuneet lajit Luokka:Uhanalaiset kalat
FishBase

FishBase on maailmanlaajuinen kalalajeihin keskittyvä internet-tietokanta. Se on suuri ja laajalle levinnyt, ja sitä lainataankin usein tieteellisissä julkaisuissa. == Tietokanta == Sivusto tarjoaa kattavaa tietoa lajien koosta, levinneisyydestä, ravinnosta, elintavoista ja käyttötarkoituksista. FishBasen joulukuun 2019 versiossa on kohde yhteensä 34 300 eri lajille. Monien lajien yhteydessä kerrotaan myös sen suomenkielinen nimi. == Lähteet == Luokka:Biologiset tietokannat
Jesse Boot

Jesse Boot, myöhemmin lordi Trent (1850–1931) oli englantilainen apteekkari, joka laajensi isänsä Joseph Bootin perustaman apteekin Britannian-laajuiseksi patenttilääkkeiden vähittäisketjuksi. Hän myi yrityksen osake-enemmistön vuonna 1920 Yhdysvaltoihin. Boots-yhtiöstä syntyi vuonna 2005 Alliance Boots sen ostettua kilpailijansa Alliance UniChem plc:n. Tämä liikevaihdoltaan noin 20 miljardin euron yritys laajeni vuonna 2014 jälleen fuusion kautta nykyiseksi lääkekauppajätiksi ja pörssiyhtiöksi nimeltä Walgreens Boots Alliance. Sen henkilöstömäärä on noin 345 000 ja liikevaihto noin 124 miljardia Yhdysvaltain dollaria. ==Lähteet== Luokka:Vuonna 1850 syntyneet Luokka:Vuonna 1931 kuolleet
Jussi Suomalainen

Paavo Johannes (Jussi) Suomalainen (13. helmikuuta 1926 Lemi – 24. lokakuuta 2001 Lemi) oli suomalainen toimittaja ja uutisankkuri. Hän työskenteli Tesvision sekä Yleisradion TV1-televisiokanavan uutistoimittajana sekä uutistenlukijana 1960-luvulta 1980-luvun loppuun. Työuransa Suomalainen aloitti urheilutoimittajana Uusi Suomi -lehdessä, ja sieltä hän siirtyi Tesvision kautta Suomen Televisioon. Lemin pojasta tuli Suomen ensimmäinen uutisankkuri. Hän opiskeli sittemmin yliopiston voimistelulaitoksella ja hänestä tuli mäkihypyn akateeminen maailmanmestari. Jussi Suomalainen syntyi Etelä-Karjalassa Lemillä. Hän lähti vuonna 1944 jatkosotaan vapaaehtoisena Lappeenrannan lyseon lukiolaisena ja osallistui muun muassa Kotkan ilmapuolustukseen. Sotilaspassin mukaan hänen erikoiskoulutuksensa oli radiomittauslaitteiden asentaja. Kirjotettuaan ylioppilaaksi 1947 hän opiskeli valtiotieteitä että liikuntatieteitä. Journalistin ura alkoi 1950-luvun lopulla Uudessa Suomessa toimittajana. Hänet muistetaan erityisesti sotilasparaatien selostuksistaan. Hän selosti kahdenkymmenen vuoden aikana kaikki puolustusvoimien itsenäisyyspäivän ja lippujuhlapäivän paraatit. == Aiheesta muualla == * Aapo Pekari muistelee Jussi Suomalaista. Lemin Kirjava. Luokka:Ylen toimittajat Luokka:Suomalaiset uutisankkurit Luokka:Vuonna 1926 syntyneet Luokka:Vuonna 2001 kuolleet
Harri Moisio

Harri Moisio voi tarkoittaa ainakin seuraavia kahta henkilöä: * Harri Moisio, poliitikko * Harri Moisio, radiotoimittaja Luokka:Täsmennyssivut
Rustokiillesuomuiset

Rustokiillesuomuiset (Chondrostei) on viuhkaeväisten kalojen alaluokka. Rustokiillesuomuisiin kuuluu kaksi lahkoa ja noin 35 lajia. Kymmenen alaluokkaan kuuluneista lahkoista on kuollut sukupuuttoon. == Lähteet == == Aiheesta muualla == * Chondrostei Encyclopedia.comissa Luokka:Viuhkaeväiset
Klorotaloniili

Klorotaloniili (C8N2Cl4) on kloorattuihin aromaattisiin nitriileihin kuuluva orgaaninen yhdiste. Yhdistettä käytetään maataloudessa fungisidina. ==Ominaisuudet, valmistus ja käyttö== Klorotaloniili on huoneenlämpötilassa väritöntä kiteistä ainetta. Yhdiste on käytännöllisesti katsoen veteen liukenematonta. Klorotaloniili liukenee kohtalaisesti asetoniin ja hyvin ksyleeniin ja kloorattuihin liuottimiin. Klorotaloniilin fungisidiset ja antibakteeriset ominaisuudet perustuvat siihen, että se muodostaa sidoksia glutationin kanssa. Tämän vuoksi solujen glutationivarannot vähenevät, mistä seuraa solujen energiantuotannon häiriintyminen, eivätkä esimerkiksi sienten itiöt kykene itämään. Klorotaloniili ärsyttää voimakkaasti ihoa, silmiä ja hengitysteitä. Sille altistumisesta oireina voivat olla ihon ja silmien punoitus ja hengityksen vaikeutuminen. Yhdiste on myrkyllistä vesieliöille. Viitattu 26.1.2019. Klorotaloniiliä valmistetaan klooraamalla isoftalonitriiliä. Toinen valmistusmenetelmä on kuumentaa tetrakloori- isoftaloamidia fosforipentoksidin kanssa. Klorotaloniiliä käytetään sienten torjuntaan muun muassa vilja-, kasvis-, peruna-, maapähkinä- ja koristekasviviljelmillä. Tämän lisäksi sitä käytetään myös nurmilla ja puistoissa. Yhdiste on hyväksytty käytettäväksi muun muassa Euroopan unionissa, Yhdysvalloissa, Kanadassa ja Australiassa. ==Lähteet== Luokka:Nitriilit Luokka:Aromaattiset yhdisteet Luokka:Organohalidit Luokka:Klooriyhdisteet Luokka:Sienentorjuntamyrkyt
Ilmari Ervamaa

Harald Ilmari Ervamaa (vuoteen 1935 Ervast; 27. kesäkuuta 1891 Tervola Kuka kukin on (Aikalaiskirja) 1954, s. 123 Viitattu 29.2.2024. – 7. toukokuuta 1973 Kemi) oli suomalainen juristi ja asianajaja, joka toimi pitkään Kemin pormestarina. Hän edusti kokoomusta. Ervamaan vanhemmat olivat lääninrovasti Petter Edvard Ervast ja Anna Castrén ja puoliso vuodesta 1921 sairaanhoitaja Hulda Matilda Pajari. Ervamaa tuli ylioppilaaksi 1910, valmistui 1914 filosofian ja 1920 lakitieteen kandidaatiksi ja sai varatuomarin arvon 1923. Myöhemmin hänestä tuli myös lakitieteen lisensiaatti. Ervamaa toimi asianajajana Oulussa vuosina 1923–1924 ja Kemin pormestarina vuosina 1924–1961, minkä jälkeen hän jäi eläkkeelle. Hän oli presidentin valitsijamies useaan otteeseen sekä Kemin kaupunginvaltuuston jäsen ja vuosina 1942–1945 myös kaupunginhallituksen jäsen. Kuorolaulua harrastanut Ervamaa oli Pohjan Mieslaulajat -kuoron ensimmäinen puheenjohtaja vuosina 1932–1947.Kuolleita. Helsingin Sanomat, 12.5.1973, s. 9.Pohjan Mieslaulajat (Viitattu 26.1.2019) ==Lähteet== Luokka:Kansallisen Kokoomuksen poliitikot Luokka:Suomalaiset asianajajat Luokka:Kemin kaupunginvaltuutetut Luokka:Suomalaiset kuoronjohtajat Luokka:Vuonna 1891 syntyneet Luokka:Vuonna 1973 kuolleet
Töppömakrilli

Töppömakrilli (Rastrelliger brachysoma) on makrillien heimoon kuuluva kalalaji. Pieter Bleeker kuvasi lajin ensimmäisen kerran vuonna 1851. == Elinympäristö ja levinneisyys == Töppömakrillin uhanalaisuusluokitus on Kansainvälisen luonnonsuojeluliiton mukaan vaarantunut. Se elää murtovesissä Thaimaasta Salomosaarille. Töppömakrilli liikkuu parvina ja syö planktonia. Kantaa uhkaa liikakalastus. == Lähteet == == Aiheesta muualla == * Fishider: Rastrelliger brachysoma Luokka:Makrillit Luokka:Uhanalaiset kalat
Täplämerihevonen

Täplämerihevonen (Hippocampus guttulatus) on merihevosten sukuun kuuluva kalalaji. Georges Cuvier kuvasi lajin ensimmäisenä vuonna 1829. == Ulkonäkö ja koko == Täplämerihevonen on väritykseltään keltainen, osin ruskehtava. Laji ei kasva kovin suureksi, korkeintaan 20 senttimetrin mittaiseksi. == Elinympäristö ja levinneisyys == Täplämerihevonen elää meri- ja murtovedessä. Se on vedenpohjassa viihtyvä kala. Lajia tavataan Afrikassa, Aasiassa ja Euroopassa. == Lähteet == Luokka:Merineulat
Marilyn Ware

Marilyn Ware (4. marraskuuta 1943 Philadelphia, Pennsylvania, Yhdysvallat – 14. joulukuuta 2017 Denver, Colorado, Yhdysvallat) oli Yhdysvaltain Suomen- suurlähettiläs maaliskuusta 2006 maaliskuuhun 2008. == Elämä ja ura == Ware syntyi Philadelphiassa Pennsylvaniassa. Hän valmistui Pennsylvanian yliopistosta. Hänen isänsä oli Yhdysvaltain edustajainhuoneen entinen jäsen John H. Ware III. Ware työskenteli suurimman osan elämäänsä elämänsä Yhdysvaltojen vesisektorilla. Hän työskenteli toimitusjohtajana American Water Works -yrityksessä 1988–2003 sekä jäsenenä Yhdysvaltain hallinnon kriittisen infrastuktuurin neuvostossa 2002–2006. Hän toimi myös maailman kolmanneksi suurimman vesiyhtiön Thames Waterin hallituksessa. Ware oli myös WaterAid America -hyväntekeväisyysjärjestön kunniapuheenjohtaja. Presidentti George W. Bush nimitti Waren Suomen-suurlähettilääksi lokakuussa 2005. Senaatti vahvisti nimityksen joulukuussa 2005, ja hän aloitti tehtävässä maaliskuussa 2006. Ware kuoli Alzheimerin taudin komplikaatioihin 14. joulukuuta 2017 Denverissä Coloradossa. Hän oli kuollessaan 74-vuotias. == Lähteet == Luokka:Yhdysvaltain Suomen-suurlähettiläät Luokka:Yhdysvaltalaiset republikaanipoliitikot Luokka:Vuonna 1943 syntyneet Luokka:Vuonna 2017 kuolleet
Erkki Estola

Erkki August Estola (8. tammikuuta 1900 Tampere Kuka kukin on (Aikalaiskirja) 1954, s. 127 (Viitattu 26.1.2019) – 20. lokakuuta 1978 Helsinki) oli eläinlääkintäkenraalimajuri, joka toimi puolustusvoimien ylieläinlääkärinä. Erkki Estolan vanhemmat olivat talonomistaja Kustaa Estola ja Maija Lindström ja puoliso vuodesta 1930 Aili Helena Maija Rautala. Estola tuli ylioppilaaksi 1921 ja väitteli eläinlääketieteen tohtoriksi Leipzigin yliopistossa 1928. Hän palveli kenttätykistön eläinlääkärinä Tuusulassa ja Riihimäellä 1928-1934, sitten armeijakunnan eläinlääkärinä ja sotien jälkeen 2. Divisioonan eläinlääkärinä 1944–1952 Turussa. Puolustusvoimien ylieläinlääkäri Estola oli vuodesta 1952 vuoteen 1962, jolloin hän jäi eläkkeelle. Hänet ylennettiin samana vuonna eläinlääkintäkenraalimajuriksi. Estola harrasti viisiottelua ja ratsastusta, hän oli muun muassa Suomen ratsastusjoukkueen johtaja vuoden 1956 kesäolympialaisissa.Kuolleita. Helsingin Sanomat, 22.10.1978, s. 12. Myös Erkki Estolan pojasta Timo Erkki Estolasta (s. 1931) tuli eläinlääkäri. Kuka kukin on (Aikalaiskirja) 1978, s. 134 (Viitattu 26.1.2019) ==Lähteet== Luokka: Suomalaiset eläinlääkärit Luokka: Suomalaiset kenraalit Luokka: Vuonna 1900 syntyneet Luokka: Vuonna 1978 kuolleet
Renaud de Montauban

Renaud De Montauban on keskiaikainen ranskalainen chanson de geste -runoelma, jonka sankari on samanniminen. Runoelma tunnetaan myös nimellä Les Quatre Fils Aymon, Aymonin neljä poikaa. Runoelman tarina saattaa sisältää esihistoriallisten myyttien aineksia, ja se on elänyt pitkään erilaisina versioina läntisen Euroopan kansantaruissa ja balladeissa. Renaud surmaa Kaarle Suuren veljenpojan shakkiottelusta syntyneen riidan päätteeksi. Sen jälkeen hän nousee ihmeellisen ja puhetta ymmärtävän ratsunsa Bayardin selkään, ratsastaa Montessorin kalliolinnaan ja linnoittautuu sinne veljiensä kanssa. Myöhemmin veljekset pelastautuvat Montaubaniin Gascognen kuninkaan Yonin liittolaisiksi ja pääsevät lopulta pakoon Westfalenin Dortmundiin. Renaud kokee uskonnollisen kääntymyksen ja auttaa palkatta Kölnin tuomiokirkon rakennustöissä. Kateelliset rakennustyöläiset murhaavat hänet ja heittävät hänen ruumiinsa Reiniin. Ruumis kulkee ylävirtaan enkelikuoron saattamana ja haudataan Dortmundiin. Ranskalainen runoelma on peräisin 1100-luvulta tai 1200-luvun alusta ja yli 18 000 riviä pitkä. Tarinan Volksbuch-sovitus puolestaan pohjautuu keskisaksalaiseen versioon. Espanjankieliset Reinalte- ja Reinaldo-versiot pohjautuvat osin ranskankieliseen runoelmaan ja osin italialaisiin Rinaldo-runoihin, jotka puolestaan perustuivat Torquato Tasson Rinaldo-runoelmaan 1500-luvulta. == Katso myös == *Doon de Mayence == Lähteet == Luokka:Keskiajan kirjallisuus
Embd

Embd on kunta Sveitsissä Valais’n kantonissa. Siellä on noin 300 vakinaista asukasta. Embd on yksi Vispin hallinnollisen alueen () 19 kunnasta. == Sijainti == Embd sijaitsee Valais’n saksankielisessä osassa Mattertalissa, Matter Vispa -joen länsipuolella. Kunnan asutus on keskittynyt joen varteen Kalpetranin kylään 900 metriin korkeuteen ja Embdin kylään noin 1 400 metrin korkeuteen. Valtaosa Embdista on vuoristoa, Valais’n Alppeja. Kunnan korkein vuori on Schwarzhorn (3 201 m). == Liikenneyhteydet == Kalpetranissa on rautatieasema, jonne on säännöllinen rautatieliikenne Vispistä ja Zermattista. Kalpetraniin johtaa myös maantie Matter Vispan itäpuolelta Stalden–Täsch- maantieltä. Embdiin on köysiratayhteys Kalpetranista ja maantieyhteys Staldenista. == Lähteet == * === Viitteet === == Aiheesta muualla == * Luokka:Valais’n kunnat Luokka:Mattertal
Grächen

Grächen on kunta Sveitsissä Valais’n kantonissa. Siellä on vajaat 1 300 vakinaista asukasta. Grächen on yksi Vispin hallinnollisen alueen () 19 kunnasta. == Sijainti == Grächen sijaitsee Valais’n saksankielisessä osassa Mattertalissa, Matter Vispa -joen itäpuolella. Kunnan asutus on keskittynyt Grächenin kylään noin 1 600 metrin korkeuteen. Valtaosa Grächenistä on vuoristoa, Valais’n Alppeja. == Liikenneyhteydet == Grächeniin johtaa maantie St. Niklausista Stalden–Täsch-maantieltä. Kylään on säännöllinen linja- autoyhteys St. Niklausista. == Lähteet == * === Viitteet === == Aiheesta muualla == * Luokka:Valais’n kunnat Luokka:Mattertal
Raimo Viitala

Raimo Ensio Viitala (10. heinäkuuta 1932 Turku – 16. lokakuuta 1991 Vammala) oli suomalainen taidemaalari, kuvataidetoimittaja ja taidekriitikko. Hän toimi Suomen kuvataideuutisten päätoimittajana ja Tyrvään Sanomien kuvataidetoimittajana. Lisäksi Viitala toimi kuvataideopettajana. Viitala pääsi taiteilijaeläkkeelle 1990. Viitala opiskeli Turun Taideyhdistyksen piirustuskoulussa vuosina 1952–1955. Viitalan debyyttinäyttely oli Turussa vuonna 1956. Hän oli yksi turkulaisen Pro Arte 57 -taiteilijaryhmän perustajajäsenistä. Ryhmään kuuluivat turkulaistaiteilijat Alpo Jaakola, Olavi Vaarula, Max Salmi, Antti Lampisuo, Antti Nieminen ja Helge Stén. Uuden ryhmän ilmaisu oli läpileikkaus 1950-luvun lopulla vallinneista modernistisista taidesuunnista. Pro Arte 57 järjesti näyttelyitä vuosina 1957–1959. Viitala toimi myös Ryhmä 100 -ryhmässä vuodesta 1963. Viitalan vanhemmat olivat taidemaalari Ensio Taneli Viitala ja parturikampaajayrittäjä Vilma Josefiina o.s. Toivonen. Hänen puolisonsa oli mielenterveydenhoitaja Ritva Anneli o.s. Perkiö. ==Lähteet== == Kirjallisuutta == * Luokka:Suomalaiset taidemaalarit Luokka:Suomalaiset taidekriitikot Luokka:Vuonna 1932 syntyneet Luokka:Vuonna 1991 kuolleet
Sulkaripsimonni

Sulkaripsimonni (Synodontis eupterus) on ripsimonnien heimoon kuuluva kala, jota pidetään myös akvaarioissa. == Ulkonäkö ja koko == Sulkaripsimonnin pohjaväri on ruskea, ja siinä on tummempia pilkkuja. Viikset ovat lähes mustat, ja evissä ruodot ovat tummemmat kuin niiden välissä olevat osat. Viitattu 25.1.2019 Aikuisen kalan tyypillinen pituus on noin 16 cm. Suurimmillaan kala voi kasvaa 30 cm pitkäksi. == Elinympäristö == Sulkaripsimonnit elävät Afrikan keskiosissa. Sitä tavataan Valkoisessa Niilissä, Volta- ja Niger-jokien sekä Tšadjärven vesistöissä. == Lähteet == Luokka:Akvaariokalat Luokka:Ripsimonnit
Nelipäiväinen työviikko

Nelipäiväinen työviikko on ehdotus, jossa työviikko lyhennettäisiin viisipäiväisestä nelipäiväiseksi. Nelipäiväinen työviikko saattaa kasvattaa työntekijöiden tuottavuutta 20 prosentilla, mikä kompensoisi nelipäiväisen 32 viikkotunnin tuottavuuden vastaamaan 38,4 viikkotuntia verrattuna viisipäiväiseen 40 viikkotuntiin. Nelipäiväisen työviikon väitetään vähentävän työntekijöiden stressiä ja parantaa työntekijöiden työn ja elämän tasapainoa. Nelipäiväistä työviikkoa perustellaan tutkimuslöydöksellä, jonka mukaan ihminen on tuottava vain noin kolme tuntia työpäivän aikana. Nelipäiväinen työviikko toteutettuna kolmipäiväisenä viikonloppuna on yksi helpoimmista tavoista vähentää kasvihuonekaasupäästöjä. Ylen laskelman mukaan Suomessa 3 000 euron bruttopalkka putoaa neljän päivän työviikolle siirtyessä 600 euroa. Ansiotuloverotuksen progression ansiosta nettopalkka putoaa 327 euroa, ja yhden vapaapäivän hinnaksi tulee 81,75 euroa.https://yle.fi/aihe/artikkeli/2019/01/10/80-euron-vapaapaiva-paljonko- palkkasi-laskisi-jos-tekisit-nelipaivaista Venäjän pääministeri Dmitri Medvedev ehdotti nelipäiväistä työviikkoa vuonna 2019. Elokuun 2019 kyselytutkimuksessa 49 prosenttia taloudellisesti aktiivisesta kansasta kannatti sitä.https://tass.com/society/1074731 Meksikolainen miljardööri Carlos Slim Helu on vuonna 2014 ehdottanut kolmipäiväistä työviikkoa, jossa työpäivän pituus on 11 tuntia.https://www.independent.co.uk/news/business/news/billionaire-carlos- slim-calls-for-three-day-working-week-9785768.html Vuodesta 2014 lähtien noin 40 prosenttia Telmex- ja America Movil -yhtiöiden työntekijöistä on valinnut tämän työaikajärjestelyn.https://www.independent.co.uk/news/business/news/carlos- slim-mexico-three-day-work-week-six-hour-day-telmex-america-movil- productivity-a7173501.html ==Katso myös== *Etätyö *Kansallinen etätyöpäivä ==Lähteet== ==Aiheesta muualla== *Yle: 80 euron vapaapäivä – paljonko palkkasi laskisi, jos tekisit nelipäiväistä työviikkoa? Luokka:Työaika Luokka:Henkilöstöjohtaminen
Kazimierz Kuratowski

Kazimierz Kuratowski (2. helmikuuta 1896 Varsova – 18. kesäkuuta 1980 Varsova) oli puolalainen matemaatikko. Hänet tunnetaan erityisesti topologian, matemaattisen logiikan ja graafiteorian kehitykseen liittyvästä työstään. Kuratowski mukaan on nimetty Kuratowskin lause sekä tasograafeja koskeva Kuratowskin teoreema. Kuratowski todisti tämän teoreeman vuonna 1930 ja sen mukaan mielivaltainen graafi on tasograafi jos ja vain jos se ei sisällä täydellisen viiden pisteen graafin K5 tai täydellisen kaksijakoisen graafin K3,3 alijaotuksia. == Koulutus ja akateeminen ura == Kuratowski aloitti yliopisto-opintonsa insinöörilinjalla Glasgow’n yliopistossa vuonna 1913 mutta opiskeli siellä vain vuoden, koska ensimmäinen maailmansota keskeytti opinnot. Myöhemmin hän opiskeli vuodesta 1915 alkaen Varsovan yliopistossa matematiikkaa ja suoritti tohtorintutkinnon vuonna 1921. Hänen väitöskirjansa ohjaaja oli Wacław Sierpiński. Kuratowski toimi aluksi Varsovan yliopiston apulaisprofessorina vuodesta 1923. Hänet nimitettiin Lwówin yliopistoon (nyk. Lvivissä Ukrainassa) varsinaiseksi professoriksi vuonna 1927. Vuonna 1934 hän sai professuurin Varsovan yliopistosta. Hän oli Venäjän tiedeakatemian ja useiden muiden tieteellisten seurojen jäsen. Vuosina 1963–1966 Kuratowski toimi matemaatikkojen kansalaisjärjestön International Mathematical Unionin (IMU) varapuheenjohtajana. Kuratowski julkaisi yli 170 julkaisua, joiden joukossa oli teoksia kuten Topologie (Vol. I, 1933 ja Vol. II, 1950) sekä Introduction to Set Theory and Topology (Vol. I, 1952) ja matematiikan historian teos A Half Century of Polish Mathematics 1920–1970: Remembrances and Reflections (1973) (). == Lähteet == Luokka:Puolalaiset matemaatikot Luokka:Vuonna 1896 syntyneet Luokka:Vuonna 1980 kuolleet
Kirkonseutu (lehti)

Kirkonseutu on Lahden seurakuntayhtymän sekä Hollolan, Heinolan ja Tainionvirran seurakuntien julkaisema seurakuntamedia. Kirkonseutua uudistettiin kauttaaltaan vuonna 2020: painettu lehti ilmestyi uudistettuna tammikuussa ja kirkonseutu.fi-verkkosivut maaliskuussa 2020. Kevyempi sisältö- ja ulkoasupäivitys tehdään 1.4.2024 alkaen. Lehti ilmestyy vuonna 2024 13 kertaa. Lehden painosmäärä on noin 72 000 kappaletta. Toimitus sijaitsee Lahden Seurakuntatalossa. Kirkonseudun päätoimittaja on Markus Luukkonen. Suurten suomalaisten seurakuntien vuonna 2021 toteuttaman tunnettuuskyselyn mukaan 60 prosenttia lahtelaisesta aikuisväestöstä lukee Kirkonseutu-lehteä. Kirkonseutua luki Lahdessa 66 prosenttia kaikista naisista ja 53 prosenttia miehistä. Lehden jakelija on Posti Palvelut Oy. Lehti jaetaan mainosjakelun sallineisiin talouksiin julkaisijaseurakuntien alueella, eli Lahdessa, Hollolassa, Heinolassa, Kärkölässä, Padasjoella, Kuhmoisissa, Sysmässä ja Hartolassa. Lisäksi lehden voi noutaa alueen kirkoista. Kirkonseudun voi myös tilata. Kirkonseudulle perustettiin omat verkkosivut vuonna 2017. Verkkosivuilla julkaistaan toimitettujen juttujen lisäksi mm. videoita ja podcasteja. Verkkosivuilta löytyy myös digilehti, eli taitettu lehti digitaalisessa muodossa. == Lähteet == Kirkonseudun verkkosivut: https://www.kirkonseutu.fi/ Luokka:Suomalaiset kristilliset aikakauslehdet Luokka:Lahden seurakuntayhtymä Luokka:Lahden media
Kultasardiini

Kultasardiini (Sardinella aurita) on kupusillien heimon (Dorosomatidae) Atlantissa elävä sillikalalaji. == Kuvaus == Iso kultasardiini on 25 - 30 senttimetriä pitkä. Se on samannäköinen kuin sardiini, mutta värit ovat kirkkaampia. Selkä on sinivihertävä ja kyljet hopeiset. Vatsa on melko pyöristynyt. Kala voi elää seitsemän vuoden ikäiseksi. == Ravinto == Kultasardiini syö etupäässä eläinplanktonia mutta myös kasviplanktonia. == Levinneisyys == Kultasardiini elää sekä itäisen että läntisen Atlantin subtrooppisilla rannikoilla, sitä tavataan myösä Välimeressä ja Mustasasmeressä. Länsi-Afrikassa levinneisyys ulottuu Gibraltarista eteläisimpään Etelä-Afrikkaan ja Kanariansaarille. Amerikassa laji esiintyy Yhdysvaltain Cape Codista Argentiinaan, mukaan lukien Bahaman, Meksikonlahden ja Karibian rannikot. == Lähteet == Luokka:Kupusillit
Cotonoun katedraali

Cotonoun katedraali, sijaitsee Cotonoussa, Beninissä lähellä historiallista, vuonna 1928 valmistunutta Ancien Pont -siltaa. Katedraali valmistui vuonna 1883. Katedraalin tunnistaa burgundinpunaisista ja valkoisista raidoistaan. Tiiliarkkitehtuuri erottaa sen ympäristön rakennuksista. Kirkon torni on päärakennuksen takaosan vasemmassa sivustassa. Katedraali on Cotonoun roomalaiskatolisen arkkihiippakunnan istuin. Hiippakunta perustettiin vuonna 1883 Dahomeyn apostolisena prefektuurina Nigerian Beninin rannikon apostolisena vikariaattina. Useiden nimenmuutosten jälkeen se nimitettiin vuonna 1955 Cotonoun Metropoliitan arkkihiippakunnaksi. Katedraali on Cotonoun huomattava nähtävyys. == Kuvia == File:Cotonoucathedral.jpg|Katedraalin julkisivu. File:Cotonoucathedralinterior.jpg|Katedraali sisältä. == Lähteet == Luokka:Beninin rakennukset ja rakennelmat Luokka:Beniniläinen kulttuuri
Tummaripsimonni

Tummaripsimonni (Synodontis robbianus) on ripsimonnien heimoon kuuluva kala, jota pidetään myös akvaarioissa. == Ulkonäkö ja koko == Tummaripsimonnin pohjaväri on ruskea. Kalan selkäpuolella on pilkkuja. Myös evät ovat pilkulliset. Silmä on suhteessa suuri ja kuono lyhyt. Suu on kaksi kertaa niin pitkä kuin leveä. Tummaripsimonni jää noin 13 cm pituiseksi, eli pienemmäksi kuin monet muut saman suvun kalat. Naaras on jonkun verran pulleampi kuin koiras, mutta sukupuolten erottaminen toisistaan on vaikeaa edes sukupuolielinten muodon avulla näin pienillä kaloilla. == Elinympäristö == Tummaripsimonnien tiedetään varmuudella elävän vain Crossjoen vesistössä Nigeriassa. Sitä epäillään löytyvän myös Keski-Afrikan tasavallasta Baminguijoesta. == Käyttäytyminen == Tummaripsimonnit ovat varsin kaikkiruokaisia. Niiden kanssa yhdessä ei voi pitää kovin pieniä kaloja, joita tummaripsimonni kohtelisi ravintoeläiminä. Aikuistuessaan kalasta tulee jonkun verran reviiritietoinen, se voi ärhennellä lähinnä muille ripsimonneille. Se ei ole yhtä aggressiivinen kuin monet muut ripsimonnit, ja samassa akvaariossa voi yleensä pitää muutamia yksilöitä, kunhan jokaiselleon tarjolla oma kotikolo tai muu suojapaikka. == Lähteet == Luokka:Akvaariokalat Luokka:Ripsimonnit
Roi (Bilal Hassanin kappale)

Roi on ranskalaisen laulajan Bilal Hassanin esittämä kappale, jolla hän edusti Ranskaa vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 105 pistettä ja saavutti sijan 16. == Lähteet == Luokka:Ranskan euroviisuedustuskappaleet Luokka:Vuoden 2019 euroviisuedustuskappaleet
Negaprion acutidens

Negaprion acutidens on tiikerihaiden (Carcharhinidae) heimoon kuuluva hailaji. == Kuvaus == Negaprion acutidenson on suurikokoinen hailaji. Se voi kasvaa 3,80 metrin pituiseksi. Lajin yksilöillä on suuri ja pyöreähkö ruumis, joka on väriltään kellertävänruskea ja vaaleampi vatsan alta. Kuono on muodoltaan leveä. == Ravinto == Negaprion acutidens syö ravinnokseen pienempiä haita, rauskuja ja muita pohjaeläimiä. == Levinneisyys ja elinympäristö == Negaprion acutidensia tavataan Länsi- ja Keski-Tyynenmeren alueella. Levinneisyysalue ulottuu Etelä-Afrikasta, Australiaan ja muuhun Oseaniaan. Se elää pääasiassa koralliriutoilla, laguuneeissa ja luhtissa. == Lisääntyminen == Naaras synnyttää 1–14 poikasta 10 kuukauden raskausajan jälkeen. Poikaset syntyvät lokakuussa, marraskuussa, joulukuussa tai tammikuussa paikasta riippuen. Vastasyntyneen poikasen pituus on 45–80 senttimetriä. == Uhanalaisuus == Kyseistä lajia metsästetään useissa maissa lihan, maksaöljyn ja evien takia. == Vaara ihmiselle == Negaprion acutidens on luonteeltaan melko arka ja lajin lähestyminen on todettu hankalaksi jopa syötin kanssa. Laji kuitenkin voi reagoida nopeasti ja aggressiivisesti, jos se tuntee itsensä uhatuksi. == Katso myös == * Sitruunahai, samaan sukuun kuuluva hailaji. == Lähteet == Luokka:Hait Luokka:Uhanalaiset kalat
The Daily Wire

The Daily Wire on yhdysvaltalainen konservatiivinen uutis- ja mielipidesivusto, jonka poliittinen kommentaattori Ben Shapiro perusti vuonna 2015. Hän toimii tällä hetkellä päätoimittajana, Michael Knowles toimii toimituspäällikkönä, ja Jeremy Boreing on toimitusjohtaja. Sivuston toimisto sijaitsee Los Angelesin maakunnan San Fernando Valleyn kaupunginosassa, Sherman Oaksin alueella, Kaliforniassa. == Historia == Daily Wiren on suunnitellut Ben Shapiro ja Jeremy Boreing, jotka molemmat työskentelivät uutissivusto TruthRevoltille, jota aiemmin rahoitti konservatiivijärjestö David Horowitz Freedom Center. Duo sai useita miljoonia dollareita siemenrahoituksena miljardööriveljeksiltä Dan ja Farris Wilksiltä. The Daily Wire julkaistiin vuonna 2015, usean entisen ThruthRevoltin työntekijän kanssa == Formaatti == Kirjallisen sisällön lisäksi sivusto tuottaa The Ben Shapiron Showta, The Michael Knowles Showta, The Matt Walsh Showta ja Andrew Klavan Showta. Vuonna 2018 Floridan koulusurman jälkeen verkkosivusto ilmoitti, että se ei enää käytä joukkoampujien kasvoja tai nimiä tapahtumasta puhuessa. == Lähteet == Luokka:Uutissivustot Luokka:Yhdysvaltalaiset verkkosivustot
Myllykoski (kaupunginosa)

Myllykoski on Kouvolan kaupunginosa ja tilastoalue, Anjalankosken suuralueella. Sen alueella sijaitsee Myllykosken taajama, joka on entisen Anjalankosken kaupungin keskustaajama. Asukkaita Myllykoskella on noin 6 500, joista suurin osa (noin 6 000) asuu Myllykosken taajamassa.Tilastokeskus . Myllykoski on väkiluvun mukaan Kouvolan suurin kaupunginosa ja tilastoalue. Myllykosken tilastoalueeseen kuuluu myös Keltakankaan, Ummeljoen ja Rautakorven alueet.Karttapalvelu ==Osa-alueet== ===Asuinalueet (taajama)=== *Myllykoski *Saviniemi *Kattelus *Viiala *Kurkimäki ===Kylät (haja- asutusalue)=== *Yläpää *Rautakorpi *Havukka *Jääränmaa ===Teollisuusalueet=== *Myllykosken tehdasalue *Viialan teollisuusalue *Keltakankaan liike- ja teollisuusalue *Keltakankaan kaatopaikka-alue == Lähteet == == Aiheesta muualla == Luokka:Kouvolan kaupunginosat
Matti Waris

Matti Jouko Olavi Waris (28. helmikuuta 1930 Helsinki – 10. tammikuuta 2020 Helsinki)Kuolinilmoitus, Helsingin Sanomat 9.2.2020, s. C 15 oli suomalainen eläinlääkintäkenraalimajuri, joka toimi puolustusvoimien ylieläinlääkärinä. Matti Wariksen vanhemmat olivat everstiluutnantti Paavo Gustaf Waris ja Toini Tellervo Sinervä. Hänen puolisonsa vuodesta 1951 oli Armi Kristina Kamprad. Waris pääsi ylioppilaaksi 1948 Helsingin suomalaisesta lyseosta ja valmistui eläinlääkäriksi Tukholman kuninkaallisesta eläinlääketieteellisestä korkeakoulusta 1956, elintarvikehygienikko hänestä tuli 1966. Waris oli eläinlääkäri Pohjois-Savon prikaatissa 1957–1958, Hevoshuoltokoulussa 1958–1965, 1. Divisioonan esikunnassa 1965–1966 ja Pohjois-Suomen sotilasläänin esikunnassa 1966–1968. Puolustusvoimien ylieläinlääkäri hän oli vuodesta 1968 vuoteen 1990, jolloin hän jäi eläkkeelle.Kuka kukin on (Aikalaiskirja) 1978, s. 1060 (Viitattu 27.1.2019)Ympäristönsuojelu työllistää puolustusvoimien ylieläinlääkäriä. Helsingin Sanomat, 28.2.1990, s. 4.Puolustusvoimat. Helsingin Sanomat, 25.11.1989, s. 4.Puolustusvoimat. Uusi ylieläinlääkäri Matti Rysä tulee Oulusta. Helsingin Sanomat, 1.3.1990, s. 4. Waris ylennettiin eläinlääkintäluutnantiksi 1957, -kapteeniksi 1958, -majuriksi 1961, -everstiluutnantiksi 1965, -everstiksi 1968 ja -kenraalimajuriksi 1989. ==Lähteet== ==Aiheesta muualla== * Matti Wariksen muistokirjoitus Helsingin Sanomissa Luokka:Suomalaiset eläinlääkärit Luokka:Suomalaiset kenraalit Luokka:Vuonna 1930 syntyneet Luokka:Vuonna 2020 kuolleet
Täpläripsimonni

Täpläripsimonni (Synodontis notatus) on ripsimonnien heimoon kuuluva kala, jota pidetään myös akvaarioissa. == Ulkonäkö ja koko == Täpläripsimonnin pohjaväri on harmaanruskea tai oliivinsävyinen, ja siinä on selkäpuolella kullanhohdetta. Vatsapuoli on valkea. Kyljessä, suunnilleen selkäevän takareunan kohdalla, on yksi, noin kalan silmän kokoinen tumma täplä. Joskus täpliä on kaksi. Nuoren yksilön täplä on suurempi suhteessa kalan kokoon. Täpläripsimonnin rasvaevä on pieni ja sijaitsee lähellä pyrstöä. Aikuisen kalan tyypillinen pituus on noin 23 cm. Vaikka kalasta käytetään englanniksi nimeä "one-spot squeaker", siitä esiintyy muotoja, joissa on kolme tai neljä täplää. Pariripsimonni (Synodontis nummifer) ja kongonripsimonni (Synodontis congicus) muistuttavat paljon täpläripsimonnia, ja niitä myydään akvaariokaupassa sen nimellä. Näiden kolmen lajin erottaminen käy parhaiten kalan viiksiä ja rasvaevän muotoa tarkastelemalla. == Elinympäristö == Täpläripsimonnit elävät Afrikassa Kongo-joen sekä sen sivujokien Kasain ja Ubangin vesistöissä, sekä Stanley Poolin alueella, mutta ei Mweru-järvessä tai Luapulassa. Viitattu 27.1.2019 == Käyttäytyminen == Täpläripsimonnit kutevat tulvaniityille, missä on paljon mikro-organismeja poikasten syötäväksi. Ne sirottelevat mädin hajalleen eivätkä hoida kehittyviä poikasia. Täpläripsimonnit ovat varsin kaikkiruokaisia. Akvaarioissa ne ovat suosittuja, koska ne liikkuvat valoisaan aikaan enemmän kuin monet muut ripsimonnilajit. Niiden kanssa yhdessä ei kuitenkaan voi pitää kovin pieniä kaloja, joita täpläripsimonni kohtelisi ravintoeläiminä. Aikuistuessaan kalasta tulee reviiritietoinen, se tappelee oman lajinsa edustajien kanssa ja ärhentelee muillekin ripsimonneille. Siksi samassa akvaariossa voi yleensä pitää vain yhtä yksilöä. == Lähteet == Luokka:Akvaariokalat Luokka:Ripsimonnit
Charles Yerkes

Charles Tyson Yerkes [ˈjɜːrkiːz] (1837–1905) oli yhdysvaltalainen liikemies ja rahoittaja, jolla oli keskeinen merkitys Lontoon ja Chicagon metroverkostojen syntymisessä. Yerkes sai nuorena vankeustuomion kavalluksesta, mutta nousi sitten Yhdysvalloissa merkittäväksi rautateiden ja raitioteiden rakennuttajaksi. Chicagossa hänen sanottiin lahjoneen poliittisia päättäjiä miljoonan dollarin arvosta. Vuonna 1900 jo 63-vuotias ja 20 miljoonan dollarin omaisuuden luonut Yerkes saapui Lontooseen ja osti Hampsteadin rataa rakentaneen yhtiön ja pian muitakin valmiita tai rakenteilla olleita rataosuuksia. Hän yhdisti ne 1902 The Underground Electric Railway Co. -yhtiöksi, josta alkoi syntyä Lontoon sähköistetty metro Britannian parlamentin päätöksellä ja tuntuvine lisäpanostuksineen. Yerkes ehti kuolla ennen kuin sähköistetty metro saatiin käyttöön. ==Lähteet== Luokka:Vuonna 1837 syntyneet Luokka:Vuonna 1905 kuolleet Luokka:Yhdysvaltalaiset liikemiehet
Black Royal

Black Royal on suomalainen rockyhtye, joka perustettiin alkuvuonna 2013 Tampereen Dogs Homessa. Se yhdistelee musiikissaan stoner rock -ja sludge metal -elementtejä. Rappioromantiikasta, pimeydestä sekä maailman epäkohdista syntyvissä sanoituksissa käsitellään mm. mystiikkaa, ahneutta ja maailmanloppua. Yhtyeen suurimpiin vaikuttajiin lukeutuvat Entombed, Down, Carcass, Nine ja Disfear. == Jäsenet == * Riku – laulu * Toni – kitara, taustalaulu * Juuso – basso, taustalaulu * Jukka – rummut == Diskografia == ;Studioalbumit * * * EP:t * * ;Singlet * ”Dying Star” (2017) * ”Seance” (2021) * ”Earthbound” (2022) * ”13th Moon” (2022) * ”Ghosts of the Dead” (2022) == Lähteet == == Aiheesta muualla == * Luokka:Suomalaiset rockyhtyeet Luokka:Stoner rock -yhtyeet Luokka:Sludge metal -yhtyeet
Wojciech Krzemiński

Wojciech Krzemiński (20. toukokuuta 1933 Varsova – 5. elokuuta 2017) oli puolalainen tähtitieteilijä ja Puolan tiedeakatemiaan (PAN) Nikolaus Kopernikuksen tähtitieteellisen keskuksen professori. Hän toimi pitkään Carnegie Institution for Science -tiedejärjestössä. Krzemiński oli eräs varhaisia kataklysmisten muuttujien tutkijoita yhdessä Bohdan Paczyńskin ja Józef Smakin kanssa. Hän teki vuonna 1961 tarkkoja havaintoja U Geminorum -kaksoistähtijärjestelmästä ja muista kääpiönovista. Hän havaitsi U Geminorumin kirkkauden muuttuvan voimakkaasti 4 tunnin, 14 minuutin ja 15 sekunnin jaksossa. Krzemińskin alkuperäinen malli selitti kirkkauden muutosten pitkin havaittua valokäyrää valkoisen kääpiön epätasaisesti hehkuvalla pinnalla, joka johtuisi kumppanista virtaavasta materiaalivirrasta. Tämä malli ei kuitenkaan sopinut myöhempiin havaintoihin. Järjestelmän oikean mallin antoi Józef Smak, joka selitti kaksoistähtijärjestelmän äkillisten kirkkauden muutosten johtuvan valkoisen kääpiön ympärille muodostuvan kertymäkiekon epävakauksista. Krzemiński löysi röntgenpulsari Centaurus X-3:n näkyvän seuralaisen, joka tunnetaan nykyisin hänen mukaansa nimettynä Krzemińskin tähtenä. Hän oli myös eräs ensimmäisistä tähtitieteilijöistä, joka tulkitsi oikein AM Herculis -tähtien luonteen. == Lähteet == Luokka:Puolalaiset tähtitieteilijät Luokka:Vuonna 1933 syntyneet Luokka:Vuonna 2017 kuolleet
Jolo (kaupunki)

thumb|Sulun provinssin hallintorakennus Jolossa. Jolo on Sulun maakunnan pääkaupunki Filippiineillä Jolon saarella. Se on satamakaupunki ja sijaitsee saaren luoteisrannikolla.encyclopedia.com Jolo oli Sulun sulttaanikunnan pääkaupunki, kunnes sulttaanikunta 1940 lakkautettiin. Kaupunki tuhoutui 1974 miltei kokonaan hallituksen joukkojen ja moro-kapinallisten välisissä taisteluissa. Kaupungin väkiluku vuonna 2015 oli 125 564.Väkilukutilasto 2015 (xlxs) Pääosa asukkaista on muslimeja, lisäksi on pieni kristittyjen vähemmistö. Jolon keskustassa on katolinen kirkko, joka aiemmin symboloi muslimien ja kristittyjen hyviä välejä. Aiemmin kirkko oli aina avoin mutta sittemmin hyökkäysten vuoksi sisäänpääsy on järjestetty sivuovesta.Christians dispossessed and silenced in Mindanao, Asia News 29.9.2011 Esimerkiksi tammikuussa 2019 kirkon luona tapahtui kaksi pommi-iskua, joissa kuoli ainakin 27 ihmistä. Iskun tekijöistä ei ole tietoa, mutta aiemmin hyökkäyksiä on tehnyt separatistiryhmä Abu Sayyaf.Pommi-isku kirkkoon Filippiineillä, Yle.fi, uutiset 27.1.2019, viitattu 27.1.2019 Tiedosto:Jolo Airport.jpg|Jolon lentoasema Tiedosto:Tulay Mosque.jpg|Moskeija ==Lähteet== ==Aiheesta muualla== Luokka:Filippiinien kaupungit
Conrad Murray

Conrad Murray (19. helmikuuta 1953 Saint Andrew Parish, Grenada) on grenadalainen entinen kardiologi. Murray toimi Michael Jacksonin lääkärinä tämän harjoitellessa This is it -konserttejaan varten. Jackson sai Murrayltä vahvoja lääkkeitä kuten propofolia, midatsolaamia ja loratsepaamia 150 000 dollarin kuukausikorvausta vastaan. Murray tuomittiin neljäksi vuodeksi vankilaan Jacksonin kuolemantuottamuksesta. Ensikertalaisena hän pääsi vapauteen suoritettuaan puolet tuomiosta. == Lähteet == Luokka:Yhdysvaltalaiset lääkärit Luokka:Vuonna 1953 syntyneet Luokka:Elävät henkilöt
Bulgariantörö

Bulgariantörö (Gobio bulgaricus) on karppikalojen lahkoon kuuluva pienikokoinen makean veden kalalaji. Se kuvattiin alun perin Bulgarian Maritsajoesta. == Ulkonäkö ja koko == Bulgariantörön kylkiviivan tuntumassa on noin 8 mustaa laikkua. Selkä- ja rintaevät ja pyrstö ovat tummien laikkujen kuvioittamat. Laji on suurimmillaan 10 senttimetrin mittainen. == Levinneisyys ja elinympäristö == Bulgariantöröä tavataan Euroopan-puoleisessa Turkissa sekä Bulgariassa, Kreikassa ja Pohjois-Makedoniassa.Saç G., Özuluğ M. Life history pattern and feeding habits of Gobio bulgaricus (Drensky, 1926) (Pisces: Gobionidae) in an endorheic stream (Istranca Stream, Turkey) Iranian Journal of Fisheries Sciences 19(1) 248-261 (2020) Sen uhanalaisuusluokitus on elinvoimainen. == Lähteet == Luokka:Töröt
Kuviokotkarausku

Kuviokotkarausku (Aetomylaeus vespertilio) on kotkarauskuihin kuuluva rustokalalaji. Pieter Bleeker kuvasi lajin ensimmäisen kerran vuonna 1852. == Levinneisyys ja elinympäristö == Kuviokotkarauskun levinneisyysalue käsittää hajanaisia alueita pitkin Kaakkois-Aasian Tyynenmeren rannikkoa Kiinasta ja Taiwanista Indonesian, Malesian ja Filippiinien tietämiltä aina Australian pohjoispuolen vesiin saakka. Sitä on havaittu myös Intian rannikolla, Malediiveillä ja Persianlahdella. Lisäksi lajia elää Mosambikin rannikolla. Laajasta levinneisyysalueesta huolimatta kalaa tavataan vain harvoin. Kuviokotkarausku elää mannerjalustojen rannikoiden vesissä. Tyypillisesti sen elinaluetta ovat matalat rannikot, mutta niitä on tavattu jopa 110 metrissä. Sen elinalueilla on usein hiekkapohja, mutta niitä on tavattu myös mutaisista jokisuistoista ja koralliriuttojen läheisyydestä. == Käyttäytyminen ja ekologia == Kuviokotkarausku on luonnostaan harvinainen laji, jonka käyttäytymisestä ei tiedetä paljonkaan. Kuviokotkarausku on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Naaraat synnyttävät yhdestä neljään poikasta. Lajin lisääntymisestä ei tiedetä paljonkaan, mutta sukupolven pituudeksi on arveltu 15 vuotta ja maksimaaliseksi eliniäksi 24 vuotta. Täysi-ikäinen kala voi olla 240 cm leveä. == Käyttö == Kuviokotkarauskua käytetään ruokakalana vähäisissä määrin, silloin kun sitä satunnaisesti saadaan saaliiksi. Myös kuviokotkarauskun, kuten muidenkin suurten kotkarauskujen, epäillään joskus päätyvän haineväkeittoon ”täytteeksi”. == Lähteet == == Aiheesta muualla == * Aetomylaeus vespertilio kuvaus www.shark-references.com sivustolla * Australian Museum: Ornate Eagle Ray, Aetomylaeus vespertilio (Bleeker, 1852) Luokka:Rauskut Luokka:Uhanalaiset kalat
Kerubiveisu

Kerubiveisu (; muinaiskirkkoslaaviksi Херувімскаѧ пҍснь 'kerubien (enkelten) laulu') on ortodoksiseen pyhän Johannes Krysostomoksen liturgiaan kuuluva tropari, joka veisataan liturgian kahteen osaan jakavan niin sanotun suuren saaton edellä. Kerubiveisu lisättiin liturgiaan keisari Justinus II:n määräyksestä noin vuonna 573. Veisun katsotaan kuvaavan näkymättömien kerubien läsnäoloa jumalanpalveluksessa. ==Kerubiveisun teksti== Nyt me salaisesti kuvaamme, salaisesti kuvaamme kerubeja. Nyt me kuvaamme, salaisesti kuvaamme kerubeja, kerubeja. Ja eläväksitekevälle Kolminaisuudelle pyhintä virttä virttä veisaamme, eläväksitekevälle Kolminaisuudelle pyhintä virttä virttä veisaamme, veisaamme. Heittäkäämme pois siis kaikki huolet, maalliset huolet heittäkäämme pois, heittäkäämme pois siis kaikki maalliset huolet, heittäkäämme pois maalliset huolet. Amen. Ottaaksemme vastaan kaikkeuden Kuninkaan, ottaaksemme vastaan kaikkeuden Kuninkaan, jota näkymättömästi seuraavat, seuraavat enkelein joukot, enkelein joukot. Halleluja, halleluja, halleluja, halleluja, halleluja. ==Aiheesta muualla== *Kerubiveisu, Ortodoksi.net Luokka:Ortodoksinen kirkkomusiikki
Paul von Etter (1861)

Paul von Etter (4. joulukuuta 1861 Pietari – 21. lokakuuta 1938 Helsinki) oli Venäjällä upseeriksi kouluttautunut ja palvellut sotilas ja virkamies, josta tuli vajaan kuukauden ajaksi myös Suomen armeijan kenraalimajuri. Viitattu 27.1.2019. Paul von Etter syntyi kenraaliluutnantti Sebastian Albrekt von Etterin ja Emilia von Jacobsonin ensimmäisenä lapsena 4. joulukuuta 1861. Von Etter toimi paašina keisarin hovissa vuodesta 1865 ja kävi keisarin paašikoulua vuodesta 1873. Sieltä valmistuttuaan hän palveli ensin aliluutnanttina ja sitten vänrikkinä kenttätykistöprikaatissa vuodesta 1880. Nikolain yleisesikunta-akatemiassa von Etter opiskeli 1883–1884, mutta ei suorittanut loppututkintoa. Luutnantiksi hänet ylennettiin 1887, alikapteeniksi 1895, kapteeniksi 1896 ja everstiksi 1898. Vuodesta 1902 von Etter oli keisarin kenttäkanslian rahastonhoitaja. Hän erosi tehtävästä 1906 kenraalimajurina ja keisarin hovin kunniatallimestarina. Von Etter toimi seuraavasta vuodesta keisarin kanslian virkamiehenä ja vuosina 1909–1913 Suomen ministerivaltiosihteerin apulaisena. Työskenneltyään vuosina 1914–1917 Venäjän Punaisen Ristin edustajana Suomessa hänestä tuli Suomen sisällissodan aikana Suomen Punaisen Ristin edustaja valkoisten päämajassa huhtikuussa 1918. Toukokuun 3. päivänä hänet merkittiin kenraalimajurina Suomen armeijan upseeriluetteloihin, mutta hän siirtyi reserviin jo toukokuun 29. päivä.Kenraalimajuri Paul von Etter kuollut. Helsingin Sanomat, 26.10.1938, s. 7. Paul von Etter edusti aatelissäädyssä sukuaan valtiopäivillä 1905–1906. Paul von Etterin nuorempia veljiä olivat kenraalimajurit Johan Emil von Etter ja Nikolai. Nuorempi veli Alexander von Etter palasi vallankumousten jälkeen, kuten vanhemmat veljensäkin Paul, Johan Emil ja Nikolai, takaisin Suomeen. ==Lähteet== Luokka:Suomalaiset kenraalit Luokka:Suomalaiset virkamiehet Luokka:Suomen sisällissodan valkoiset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset aateliset Luokka:Vuonna 1861 syntyneet Luokka:Vuonna 1938 kuolleet
Mia Love

Ludmya ”Mia” Love (o.s. Bourdeau, s. 6. joulukuuta 1975 New York City, New York, Yhdysvallat) on yhdysvaltalainen poliitikko, joka edusti Utahin 4. vaalipiiriä Yhdysvaltain kongressissa vuosina 2015–2019. Hänellä on haitilaiset sukujuuret, ja hän on ensimmäinen republikaaninen musta nainen, joka on valittu kongressiin. Love syntyi Haitista Yhdysvaltoihin muuttaneille vanhemmille Brooklynissa New Yorkissa. Hän aloitti työt Utahissa sijaitsevan Saratoga Springsin pormestarina 2010. Tätä ennen Love oli ollut Saratoga Springsin kaupunginvaltuuston jäsen. Hän oli republikaanien ehdokas vuoden 2012 kongressivaaleissa mutta hävisi täpärästi demokraattien Jim Mathesonille. Love voitti Mathesonin vuoden 2014 välivaaleissa. Hän voitti myös vuonna 2016. Love oli ehdokkaana 2018 välivaaleissa mutta hävisi demokraattien Ben McAdamsille. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1975 syntyneet Luokka:Afroamerikkalaiset Luokka:Elävät henkilöt